               EURÓPSKA KOMISIA
            V Bruseli11. 10. 2019
            COM(2019) 480 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 0, 16, 17, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 a 150, návrh na zmeny globálneho technického predpisu (GTP) č. 2, návrh na zmeny spoločnej rezolúcie MR.1, návrhy zmien konsolidovaných rezolúcií R.E.3 a R.E.5 a návrhy na povolenia na vypracovanie zmeny GTP č. 6 a vypracovanie nového GTP týkajúceho sa určenia výkonu elektrifikovaného vozidla (DEVP)

               PRÍLOHA

                        Predpis č.

                        Názov bodu programu rokovania

                        Referenčné číslo dokumentu
                           1

                        0

                        Návrh dodatku 1 k pôvodnej sérii predpisu OSN č. 0 (IWVTA)

                        ECE/TRANS/WP.29/2019/74

                        0

                        Návrh dodatku 1 k sérii 01 predpisu OSN č. 0 (IWVTA)

                        ECE/TRANS/WP.29/2019/75

                        0

                        Návrh novej série zmien 02 predpisu OSN č. 0 (IWVTA)

                        ECE/TRANS/WP.29/2019/76

                        16

                        Návrh dodatku 12 k sérii zmien 06 predpisu OSN č. 16 (bezpečnostné pásy)

                        ECE/TRANS/WP.29/2019/104

                        16

                        Návrh dodatku 5 k sérii zmien 07 predpisu OSN č. 16 (bezpečnostné pásy)

                        ECE/TRANS/WP.29/2019/105

                        17

                        Návrh korigenda 1 k sérii zmien 08 predpisu OSN č. 17 (pevnosť sedadiel)

                        ECE/TRANS/WP.29/2019/115

                        17

                        Návrh korigenda 1 k sérii zmien 09 predpisu OSN č. 17 (pevnosť sedadiel)

                        ECE/TRANS/WP.29/2019/116

                        21

                        Návrh dodatku 4 k sérii zmien 01 predpisu OSN č. 21 (vnútorné vybavenie)

                        ECE/TRANS/WP.29/2019/106

                        29

                        Návrh dodatku 5 k sérii zmien 03 predpisu OSN č. 29 (kabíny úžitkových vozidiel)

                        ECE/TRANS/WP.29/2019/107

                        43

                        Návrh dodatku 9 k sérii zmien 01 predpisu OSN č. 43 (bezpečnostné zasklievacie materiály)

                        ECE/TRANS/WP.29/2019/95

                        44

                        Návrh dodatku 17 k sérii zmien 04 predpisu OSN č. 44 (detské zadržiavacie systémy)

                        ECE/TRANS/WP.29/2019/108

                        48

                        Návrh dodatku 13 k sérii zmien 06 predpisu OSN č. 48 (montáž zariadení na osvetlenie a svetelnú signalizáciu)

                        ECE/TRANS/WP.29/2019/84

                        53

                        Návrh novej série zmien 03 predpisu OSN č. 53

                        ECE/TRANS/WP.29/2019/80

                        53

                        Návrh dodatku 3 k sérii zmien 02 predpisu OSN č. 53 (montáž zariadení na osvetlenie a svetelnú signalizáciu pre vozidlá kategórie L3)

                        ECE/TRANS/WP.29/2019/85

                        53

                        Návrh dodatku 21 k sérii zmien 01 predpisu OSN č. 53 (montáž zariadení na osvetlenie a svetelnú signalizáciu pre vozidlá kategórie L3)

                        ECE/TRANS/WP.29/2019/86

                        55

                        Návrh dodatku 8 k sérii zmien 01 predpisu OSN č. 55 (mechanické spojovacie zariadenia)

                        ECE/TRANS/WP.29/2019/96

                        58

                        Návrh doplnku 1 k sérii zmien 03 predpisu OSN č. 58 (zadná ochrana proti podbehnutiu)

                        ECE/TRANS/WP.29/2019/97

                        67

                        Návrh série zmien 03 predpisu OSN č. 67 (vozidlá poháňané skvapalneným ropným plynom)

                        ECE/TRANS/WP.29/2019/94

                        67

                        Návrh dodatku 2 k sérii zmien 02 predpisu OSN č. 67 (vozidlá poháňané skvapalneným ropným plynom)

                        ECE/TRANS/WP.29/2019/98

                        74

                        Návrh série zmien 02 predpisu OSN č. 74 (montáž zariadení na osvetlenie a svetelnú signalizáciu pre mopedy)

                        ECE/TRANS/WP.29/2019/79

                        74

                        Návrh dodatku 11 k sérii zmien 01 predpisu OSN č. 74 (montáž zariadení na osvetlenie a svetelnú signalizáciu pre mopedy)

                        ECE/TRANS/WP.29/2019/87

                        80

                        Návrh série zmien 04 predpisu č. 80 [pevnosť sedadiel a ich ukotvenia (autobusy)]

                        ECE/TRANS/WP.29/2019/103

                        83

                        Návrh dodatku 10 k sérii zmien 07 predpisu OSN č. 83 (emisie vozidiel kategórií M1 a N1 )

                        ECE/TRANS/WP.29/2019/127

                        85

                        Návrh dodatku 10 k predpisu OSN č. 85 (meranie čistého výkonu a maximálny 30 min. výkon)

                        ECE/TRANS/WP.29/2019/112

                        86

                        Návrh dodatku 2 k sérii zmien 01 predpisu OSN č. 86 (montáž zariadení na osvetlenie a svetelnú signalizáciu pre poľnohospodárske vozidlá)

                        ECE/TRANS/WP.29/2019/88

                        98

                        Návrh dodatku 1 k sérii zmien 02 predpisu OSN č. 98

                        (svetlomety vybavené zdrojmi svetla s plynovými výbojkami)

                        ECE/TRANS/WP.29/2019/89

                        107

                        Návrh dodatku 8 k sérii zmien 06 predpisu OSN č. 107 (vozidlá kategórie M2 a M3)

                        ECE/TRANS/WP.29/2019/99

                        107

                        Návrh dodatku 7 k sérii zmien 07 predpisu OSN č. 107 (vozidlá kategórie M2 a M3)

                        ECE/TRANS/WP.29/2019/100

                        107

                        Návrh dodatku 2 k sérii zmien 08 predpisu OSN č. 107 (vozidlá kategórie M2 a M3)

                        ECE/TRANS/WP.29/2019/101

                        112

                        Návrh dodatku 1 k sérii zmien 02 predpisu OSN č. 112 (svetlomety vyžarujúce asymetrické stretávacie svetlo)

                        ECE/TRANS/WP.29/2019/90

                        113

                        Návrh dodatku 1 k sérii zmien 03 predpisu OSN č. 113 (Svetlomety vyžarujúce symetrické stretávacie svetlo)

                        ECE/TRANS/WP.29/2019/91

                        115

                        Návrh doplnku 9 k predpisu OSN č. 115 (retrofitné systémy LPG a CNG)

                        ECE/TRANS/WP.29/2019/113

                        116

                        Návrh dodatku 7 k predpisu OSN č. 116 (systémy zabezpečenia proti krádeži a poplachové systémy)

                        ECE/TRANS/WP.29/2019/102

                        123

                        Návrh dodatku 1 k sérii zmien 02 predpisu OSN č. 123 [adaptívne predné osvetľovacie systémy (AFS)]

                        ECE/TRANS/WP.29/2019/92

                        129

                        Návrh dodatku 3 k sérii zmien 03 predpisu OSN č. 129 (zdokonalené detské zadržiavacie systémy)

                        ECE/TRANS/WP.29/2019/109

                        135

                        Návrh dodatku 2 k pôvodnej sérii zmien predpisu OSN č. 135 [bočný náraz do stĺpa (PSI)]

                        ECE/TRANS/WP.29/2019/110

                        135

                        Návrh dodatku 2 k sérii zmien 01 predpisu OSN č. 135 [bočný náraz do stĺpa (PSI)]

                        ECE/TRANS/WP.29/2019/111

                        148

                        Návrh dodatku 1 k pôvodnej sérii predpisu OSN č. [148] o zariadeniach na svetelnú signalizáciu (LSD)

                        ECE/TRANS/WP.29/2019/81

                        149

                        Návrh dodatku 1 k pôvodnej sérii predpisu OSN č. [149] o zariadeniach na osvetľovanie vozovky (RID)

                        ECE/TRANS/WP.29/2019/82

                        149

                        Návrh dodatku 2 k pôvodnej sérii predpisu OSN č. [149] o zariadeniach na osvetľovanie vozovky (RID)

                        ECE/TRANS/WP.29/2019/125

                        150

                        Návrh dodatku 1 k pôvodnej sérii predpisu OSN č. [150] o spätných odrazových zariadeniach (RRD)

                        ECE/TRANS/WP.29/2019/83

                        GTP č.

                        Názov bodu programu rokovania

                        Referenčné číslo dokumentu

                        2

                        Návrh zmeny 4 globálneho technického predpisu OSN č. 2 (týkajúceho sa meracieho postupu pre dvojkolesové motocykle vybavené zážihovým alebo vznetovým motorom so zreteľom na emisie plynných znečisťujúcich látok, emisie CO2 a spotrebu paliva)

                        Technická správa o vypracovaní zmeny 4 globálneho technického predpisu OSN č. 2 (týkajúceho sa meracieho postupu pre dvojkolesové motocykle vybavené zážihovým alebo vznetovým motorom so zreteľom na emisie plynných znečisťujúcich látok, emisie CO2 a spotrebu paliva)

                        Povolenie vypracovať zmenu 4 globálneho technického predpisu

                        ECE/TRANS/WP.29/2019/121

                        ECE/TRANS/WP.29/2019/122

                        ECE/TRANS/WP.29/AC.3/36/Rev.1

                        Rezolúcia č.

                        Názov bodu programu rokovania

                        Referenčné číslo dokumentu

                        R.E.3

                        Návrh zmeny Konsolidovanej rezolúcie o konštrukcii vozidiel (R.E.3)

                        ECE/TRANS/WP.29/2019/117

                        R.E.3

                        Návrh zmeny prílohy IV ku Konsolidovanej rezolúcii o konštrukcii vozidiel (R.E. 3)

                        ECE/TRANS/WP.29/2019/118,

                        WP.29-179-06

                        R.E.5

                        Návrh zmeny 4 Konsolidovanej rezolúcie o spoločnej špecifikácii kategórií zdrojov svetla (R.E.5)

                        ECE/TRANS/WP.29/2019/126

                        MR.1

                        Návrh zmeny 2 spoločnej rezolúcie č. 1 (MR.1) – návrh dodatku 3

                        ECE/TRANS/WP.29/2019/119

                        Rôzne

                        Názov bodu programu rokovania

                        Referenčné číslo dokumentu

                        Návrh na povolenie vypracovať zmenu globálneho technického predpisu OSN č. 6

                        ECE/TRANS/WP.29/2019/123

                        Návrh revízie 1 povolenia vypracovať nový globálny technický predpis OSN týkajúci sa určenia výkonu elektrifikovaného vozidla (DEVP)la (DEVP)

                        ECE/TRANS/WP.29/2019/124

                     (1)

                        Všetky dokumenty uvedené v tabuľke sú dostupné na tejto internetovej stránke:
                  http://www.unece.org/trans/main/wp29/wp29wgs/wp29gen/gen2019.html
                  .

    ---documentbreak---

               EURÓPSKA KOMISIA
            V Bruseli11. 10. 2019
            COM(2019) 480 final
            2019/0232(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 0, 16, 17, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 a 150, návrh na zmeny globálneho technického predpisu (GTP) č. 2, návrh na zmeny spoločnej rezolúcie MR.1, návrhy zmien konsolidovaných rezolúcií R.E.3 a R.E.5 a návrhy na povolenia na vypracovanie zmeny GTP č. 6 a vypracovanie nového GTP týkajúceho sa určenia výkonu elektrifikovaného vozidla (DEVP)

               DÔVODOVÁ SPRÁVA

               1.PREDMET NÁVRHU

               Tento návrh sa týka rozhodnutia o stanovení pozície, ktorá sa má zaujať v mene Únie v jednej zo stálych pracovných skupín inštitucionálneho rámca Organizácie Spojených národov, konkrétne na Svetovom fóre Európskej hospodárskej komisie Organizácie Spojených národov pre harmonizáciu predpisov o vozidlách (pracovná skupina 29 alebo WP.29), v súvislosti s plánovaným prijatím zmien existujúcich predpisov OSN (podľa revidovanej dohody z roku 1958) alebo globálnych technických predpisov OSN (GTP OSN podľa paralelnej dohody) a niekoľkých rezolúcií podľa oboch dohôd zo strany tejto pracovnej skupiny.

               2.KONTEXT NÁVRHU

               2.1.Dohoda z roku 1958 a dohoda z roku 1998

               Cieľom Dohody Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („Revidovaná dohoda z roku 1958“), a Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“), je vytvoriť harmonizované požiadavky určené na odstránenie technických prekážok obchodu s motorovými vozidlami medzi zmluvnými stranami EHK OSN a zabezpečiť, aby tieto vozidlá ponúkali vysokú úroveň bezpečnosti a ochrany životného prostredia. 24. marca 1998 nadobudla platnosť v EÚ prvá dohoda a 15. februára 2000 druhá. Obe spravuje Svetové fórum EHK OSN pre harmonizáciu predpisov o vozidlách (pracovná skupina 29 alebo WP.29).

               Európska únia je zmluvnou stranou uvedených dohôd
                  1
               .

               2.2. Svetové fórum Európskej hospodárskej komisie Organizácie Spojených národov (EHK OSN) pre harmonizáciu predpisov o vozidlách – pracovná skupina zriadená podľa článku 29 alebo WP. 29

               WP.29 ponúka jedinečný rámec pre globálne harmonizované predpisy o vozidlách. WP.29 je stála pracovná skupina pôsobiaca v inštitucionálnom rámci OSN s osobitným mandátom a rokovacím poriadkom. Funguje ako globálne fórum, ktoré umožňuje otvorenú diskusiu o predpisoch pre motorové vozidlá a v rámci ktorého sa rokuje o vykonávaní revidovanej dohody z roku 1958 a paralelnej dohody. Každá členská krajina Organizácie Spojených národov a akákoľvek organizácia regionálnej hospodárskej integrácie zriadená členskými krajinami Organizácie Spojených národov sa môže v plnej miere zúčastňovať na činnostiach WP.29 a stať sa zmluvnou stranou dohôd o vozidlách, ktoré spravuje pracovná skupina zriadená podľa článku 29.

               Zasadnutia WP.29 EHK OSN sa konajú trikrát ročne, t. j. v marci, júni a novembri. Na každom zasadnutí sa s cieľom zohľadniť technický pokrok prijímajú nové predpisy OSN, nové globálne technické predpisy OSN (GTP OSN) a/alebo zmeny existujúcich predpisov OSN (podľa revidovanej dohody z roku 1958) či globálnych technických predpisov OSN (GTP OSN podľa paralelnej dohody). Pred každým zasadnutím WP.29 sa o týchto zmenách najprv rokuje na technickej úrovni v špecializovaných pomocných orgánoch WP.29.

               Následne sa hlasovanie uskutočňuje na úrovni WP.29 (t. j. hlasovaním kvalifikovanou väčšinou prítomných zmluvných strán hlasujúcich za návrhy podľa revidovanej dohody z roku 1958 a konsenzom prítomných zmluvných strán hlasujúcich za návrhy podľa paralelnej dohody).

               Pred každým zasadnutím WP.29 sa rozhodnutím Rady podľa článku 218 ods. 9 ZFEÚ stanoví pozícia, ktorá sa má zaujať v mene Únie k novým predpisom a GTP, ich zmenám, dodatkom a korigendám.

               2.3. Pripravovaný akt WP.29

               V dňoch 12. až 14. novembra 2019 môže pracovná skupina zriadená podľa článku 29 na svojom 179. zasadnutí prijať návrhy zmien predpisov OSN č. 0, 16, 17, 21, 35, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 a 150, návrhy zmien globálneho technického predpisu (GTP) č. 2, návrh na zmeny spoločnej rezolúcie MR.1, návrhy zmien konsolidovaných rezolúcií R.E.3 a R.E.5, a návrhy na povolenia na vypracovanie zmeny GTP č. 6 a vypracovanie nového GTP týkajúceho sa určenia výkonu elektrifikovaného vozidla (DEVP).

               3. POZÍCIA, KTORÁ SA MÁ ZAUJAŤ V MENE ÚNIE

               Systém WP.29 posilňuje medzinárodnú harmonizáciu noriem pre vozidlá. Dohoda z roku 1958 zohráva pri plnení tohto cieľa kľúčovú úlohu, keďže výrobcovia z EÚ sa môžu riadiť spoločným súborom predpisov o typovom schvaľovaní s vedomím, že ich výrobok bude zmluvnými stranami uznaný za vyhovujúci ich vnútroštátnym právnym predpisom. Vďaka tomuto systému mohlo byť napríklad nariadením (ES) č. 661/2009 o všeobecnej bezpečnosti motorových vozidiel zrušených viac ako 50 smerníc EÚ, ktoré boli nahradené zodpovedajúcimi predpismi vypracovanými podľa dohody z roku 1958.

               Podobný prístup sa zvolil pri smernici 2007/46/ES, ktorou sa systémy členských štátov v oblasti typového schvaľovania nahradili postupom Únie v oblasti typového schvaľovania, pričom sa vytvoril harmonizovaný rámec zahŕňajúci správne ustanovenia a všeobecné technické požiadavky na všetky nové vozidlá, systémy, komponenty a samostatné technické jednotky. Uvedenou smernicou sa predpisy OSN začlenili do systému EÚ v oblasti typového schvaľovania buď v podobe požiadaviek na typové schvaľovanie, alebo ako alternatíva k právnym predpisom Únie. Od prijatia uvedenej smernice sa predpisy OSN čoraz viac začleňujú do právnych predpisov Únie v rámci typového schvaľovania EÚ.

               Keď skupina WP.29 prijme návrhy zmien predpisov OSN alebo návrhy nových predpisov OSN a keď výkonný tajomník EHK OSN oznámi tieto akty zmluvným stranám, potom po šiestich mesiacoch, pokiaľ zmluvné strany, ktoré tvoria blokujúcu menšinu, nevznesú žiadne námietky, môžu tieto akty nadobudnúť platnosť a začať sa transponovať do príslušných vnútroštátnych predpisov jednotlivých zmluvných strán. V EÚ sa transpozícia uskutočňuje po uverejnení týchto aktov v úradných vestníkoch EÚ. Zmenené alebo nové požiadavky vyplývajúce z nadobudnutia platnosti týchto plánovaných aktov sú priamo uplatniteľné v práve EÚ (t. j. na účely typového schválenia EÚ celého vozidla) po zmene prílohy IV k smernici 2007/46/ES a prílohy I k nariadeniu (ES) č. 661/2009.

               Preto je potrebné vymedziť pozíciu Únie k:

               –návrhom zmien predpisov OSN č. 0, 16, 17, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 a 150;

               –návrhu zmien globálneho technického predpisu (GTP) č. 2;

               –návrhu zmien spoločnej rezolúcie MR.1;

               –návrhom zmien konsolidovaných rezolúcií R.E.3 a R.E.5 a

               –návrhom na povolenia na vypracovanie zmeny globálneho technického predpisu č. 6 a na vypracovanie nového globálneho technického predpisu týkajúceho sa určenia výkonu elektrifikovaného vozidla (DEVP);

               predloženým na hlasovanie na zasadnutí WP.29 v novembri 2019, ktoré sa uskutoční v dňoch 12. až 14. novembra 2019.

               Únia by mala uvedené akty podporiť, pretože sú plne v súlade s politikou Únie v oblasti vnútorného trhu, pokiaľ ide o automobilový priemysel, a sú v súlade s politikami Únie v oblasti dopravy, klímy a energetiky. Tieto akty majú veľmi pozitívny vplyv na konkurencieschopnosť automobilového priemyslu EÚ a medzinárodný obchod. Hlasovanie za tieto akty podporí technologický pokrok, prinesie výhody úspor z rozsahu, zabráni rozdrobeniu vnútorného trhu a zabezpečí rovnaké environmentálne a bezpečnostné normy v celej Únii.

               Externá expertíza nie je v prípade tohto návrhu relevantná. Preskúma ho však technický výbor pre motorové vozidlá.

               4.PRÁVNY ZÁKLAD

               4.1.
                     Procesnoprávny základ

               4.1.1.
                     Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  2
               .

               4.1.2.
                     Uplatnenie na tento prípad

               WP.29 je orgán, v ktorom sa o vykonávaní revidovanej dohody z roku 1958 a paralelnej dohody rokuje medzi zmluvnými stranami EHK OSN.

               Akty, ktoré má WP.29 schváliť, sú akty s právnymi účinkami.

               Predpisy OSN v rámci plánovaného aktu budú pre Úniu záväzné a môžu rozhodujúcim spôsobom ovplyvniť obsah právnych predpisov EÚ v oblasti typového schvaľovania vozidiel. Smernicou Európskeho parlamentu a Rady 2007/46/ES
                  3
                sa systémy členských štátov v oblasti typového schvaľovania nahradili postupom Únie v oblasti typového schvaľovania, pričom sa zriadil harmonizovaný rámec zahŕňajúci správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy prijaté na základe revidovanej dohody z roku 1958 („predpisy OSN“) začlenili do systému EÚ v oblasti typového schvaľovania buď v podobe požiadaviek na typové schvaľovanie, alebo ako alternatíva k právnym predpisom Únie. Od prijatia smernice 2007/46/ES sa predpisy OSN čoraz viac začleňujú do právnych predpisov Únie.

               Plánované akty nedopĺňajú ani nemenia inštitucionálny rámec dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.
                     Hmotnoprávny základ

               4.2.1.
                     Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2. Uplatnenie na tento prípad

               Hlavný cieľ a obsah pripravovaného aktu sa týkajú aproximácie právnych predpisov. Hmotnoprávnym základom navrhovaného rozhodnutia je preto článok 114.

               4.3.
                     Záver

               Právnym základom navrhovaného rozhodnutia by mal byť článok 114 v spojení s článkom 218 ods. 9 ZFEÚ.

               2019/0232 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v príslušných výboroch Európskej hospodárskej komisie Organizácie Spojených národov, pokiaľ ide o návrhy zmien predpisov OSN č. 0, 16, 17, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 a 150, návrh na zmeny globálneho technického predpisu (GTP) č. 2, návrh na zmeny spoločnej rezolúcie MR.1, návrhy zmien konsolidovaných rezolúcií R.E.3 a R.E.5 a návrhy na povolenia na vypracovanie zmeny GTP č. 6 a vypracovanie nového GTP týkajúceho sa určenia výkonu elektrifikovaného vozidla (DEVP)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 114 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Rozhodnutím Rady 97/836/ES
                  4
                Únia pristúpila k Dohode Európskej hospodárskej komisie Organizácie Spojených národov („EHK OSN“), ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“). Revidovaná dohoda z roku 1958 nadobudla platnosť 24. marca 1998.

               (2)Rozhodnutím Rady 2000/125/ES
                  5
                Únia pristúpila k Dohode o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“). Paralelná dohoda nadobudla platnosť 15. februára 2000.

               (3)Podľa článku 1 revidovanej dohody z roku 1958 a článku 6 paralelnej dohody môže Svetové fórum EHK OSN pre harmonizáciu predpisov o vozidlách (pracovná skupina zriadená podľa článku 29 alebo WP.29) podľa potreby prijať návrhy zmien predpisov OSN č. 0, 16, 17, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 a 150, návrh na zmeny globálneho technického predpisu (GTP) č. 2, návrh na zmeny spoločnej rezolúcie MR.1, návrhy zmien konsolidovaných rezolúcií R.E.3 a R.E.5 a návrhy na povolenia na vypracovanie zmeny GTP č. 6 a vypracovanie nového GTP týkajúceho sa určenia výkonu elektrifikovaného vozidla (DEVP).

               (4)WP.29 má na 179. zasadnutí Svetového fóra, ktoré sa bude konať v dňoch 12. až 14. novembra 2019, prijať uvedené akty v súvislosti so správnymi opatreniami a jednotnými technickými predpismi pre schvaľovanie kolesových vozidiel, vybavenia a častí, ktoré môžu byť namontované a/alebo použité na kolesových vozidlách, a v súvislosti s globálnymi technickými predpismi pre ne.

               (5)Je vhodné stanoviť pozíciu, ktorá sa má zaujať v mene Únie v pracovnej skupine WP.29, pokiaľ ide o prijatie návrhov predpisov OSN, keďže nové predpisy OSN budú pre Úniu záväzné a môžu rozhodujúcim spôsobom ovplyvniť obsah práva Únie v oblasti typového schvaľovania vozidiel.

               (6)Smernicou Európskeho parlamentu a Rady 2007/46/ES
                  6
                sa systémy členských štátov v oblasti typového schvaľovania nahradili postupom Únie v oblasti typového schvaľovania, pričom sa zriadil harmonizovaný rámec zahŕňajúci správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy prijaté na základe revidovanej dohody z roku 1958 („predpisy OSN“) začlenili do systému EÚ v oblasti typového schvaľovania buď v podobe požiadaviek na typové schvaľovanie, alebo ako alternatíva k právnym predpisom Únie. Od prijatia smernice 2007/46/ES sa predpisy OSN čoraz viac začleňujú do právnych predpisov Únie.

               (7)Vzhľadom na skúsenosti a technický rozvoj je potrebné zmeniť alebo doplniť požiadavky týkajúce sa určitých prvkov alebo charakteristík, na ktoré sa vzťahujú predpisy OSN č. 0, 16, 21, 29, 43, 44, 48, 53, 55, 58, 67, 74, 80, 83, 85, 86, 98, 107, 112, 113, 115, 116, 123, 129, 135, 148, 149 a 150. Okrem toho je potrebné zmeniť niektoré ustanovenia globálneho technického predpisu (GTP) OSN č. 2 a opraviť určité ustanovenia v predpise OSN č. 17. Nakoniec je potrebné prijať zmeny spoločnej rezolúcie MR.1 a zmeny konsolidovaných rezolúcií R.E.3 a R.E.5.

               (8)Pracovný dokument pracovnej skupiny zriadenej podľa článku 29 ECE/TRANS/WP.29/2019/93 sa týka návrhu série zmien 01 predpisu OSN č. 35 (pedále). Keďže EÚ neuplatňuje jednotné ustanovenia predpisu OSN č. 35, nie je potrebné stanoviť pozíciu Únie k návrhu ECE/TRANS/WP.29/2019/93.

               (9)Pracovný dokument pracovnej skupiny zriadenej podľa článku 29 ECE/TRANS/WP.29/2019/114 sa týka návrhu dodatku 2 k sérii zmien 03 predpisu OSN č. 79 (mechanizmus riadenia), ktorý pôvodne predložil predseda príslušného špecializovaného pomocného orgánu WP.29. Na poslednom zasadnutí špecializovaného pomocného orgánu predseda na základe obáv niektorých zmluvných strán súhlasil, že pracovnej skupine zriadenej podľa článku 29 predloží revidovaný dokument. Keďže dokument v súčasnosti nie je k dispozícii na portáli sekretariátu WP.29 a môže si vyžadovať ďalšie rokovania expertov, bolo by vhodné vrátiť ho špecializovanému pomocnému orgánu.

               (10)Povolenie vypracovať zmenu 4 globálneho technického predpisu (GTP) č. 2 má na portáli sekretariátu WP.29 uvedený nesprávny odkaz a ECE/TRANS/WP.29/AC.3./36 treba opraviť na ECE/TRANS/WP.29/AC.3./36/Rev.1.

               (11)Pracovný dokument pracovnej skupiny zriadenej podľa článku 29 ECE/TRANS/WP.29/2019/118 sa týka návrhu na zmenu prílohy IV ku Konsolidovanej rezolúcii o konštrukcii vozidiel (R.E.3). Tento návrh sa musí posúdiť spolu s neformálnym dokumentom WP.29-179-06, v ktorom sa objasňuje odkaz na normu ISO týkajúcu sa vykonávania meraní kvality palív v prípade určitých parametrov.

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie v pracovnej skupine zriadenej podľa článku 29 na jej 179. zasadnutí, ktoré sa koná v dňoch 12. až 14. novembra 2019, je hlasovať za návrhy uvedené v prílohe I k tomuto rozhodnutiu.

               Článok 2

               Pozícia, ktorá sa má zaujať v mene Únie v pracovnej skupine zriadenej podľa článku 29 na jej 179. zasadnutí, ktoré sa koná v dňoch 12. až 14. novembra 2019, je hlasovať proti návrhu dodatku 2 k sérii zmien 03 predpisu OSN č. 79 (mechanizmus riadenia, pracovný dokument ECE/TRANS/WP.29/2019/114).

               Článok 3

               Toto rozhodnutie je určené Komisii.

               V Bruseli

                     predseda

                     Za Radu

                     predseda

                     (1)

                        Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (revidovaná dohoda z roku 1958) (Ú. v. ES L 346, 17.12.1997, s. 78).Rozhodnutie Rady 2000/125/ES z 31. januára 2000, týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda) (Ú. v. ES L 35, 10.2.2000, s. 12).

                     (2)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (3)

                        Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).

                     (4)

                        Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (revidovaná dohoda z roku 1958) (Ú. v. ES L 346, 17.12.1997, s. 78).

                     (5)

                        Rozhodnutie Rady 2000/125/ES z 31. januára 2000, týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (paralelná dohoda) (Ú. v. ES L 35, 10.2.2000, s. 12).

                     (6)

                        Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).


               EURÓPSKA KOMISIA
            V Bruseli23. 10. 2019
            COM(2019) 545 final
            2019/0238(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie na 39. zasadnutí Výkonného orgánu Dohovoru o diaľkovom znečisťovaní ovzdušia prechádzajúcom hranicami štátov

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má zaujať v mene Únie na pôde Výkonného orgánu Dohovoru o diaľkovom znečisťovaní ovzdušia prechádzajúcom hranicami štátov (ďalej aj ako „dohovor o ovzduší“) v súvislosti s rozhodnutím o navrhovaných zmenách článku 3a Protokolu o znížení acidifikácie, eutrofizácie a prízemného ozónu (v znení zmien z roku 2012) a prílohy VII k nemu.

               2.Kontext návrhu

               2.1.Dohovor o ovzduší a Protokol o znížení acidifikácie, eutrofizácie a prízemného ozónu k nemu (v znení zmien z roku 2012)

               Dohovor EHK OSN o diaľkovom znečisťovaní ovzdušia prechádzajúcom hranicami štátov (dohovor o ovzduší) prijatý v roku 1979 je najpokrokovejšou regionálnou dohodou v oblasti životného prostredia zameranou na politiku čistého ovzdušia.

               V rámci dohovoru o ovzduší bol v novembri 1999 odsúhlasený Protokol o znížení acidifikácie, eutrofizácie a prízemného ozónu (tzv. Göteborský protokol). Tvorí základ smernice (EÚ) 2016/2284
                  1
                o znížení národných emisií určitých látok znečisťujúcich ovzdušie, ktorou sa zrušila smernica 2001/81/ES o národných emisných stropoch
                  2
               . Göteborský protokol bol zmenený v roku 2012. Zmenená verzia nadobudla platnosť 7. októbra 2019.

               Európska únia je zmluvnou stranou dohovoru o ovzduší
                  3
                a Göteborského protokolu v znení zmien z roku 2012
                  4
               . Všetky členské štáty sú zmluvnými stranami dohovoru o ovzduší; 21 členských štátov je zmluvnou stranou Göteborského protokolu
                  5
                a 15 členských štátov doteraz prijalo jeho zmenu z roku 2012
                  6
               .

               2.2.Výkonný orgán

               Výkonný orgán je riadiacim orgánom dohovoru o ovzduší a tvoria ho zástupcovia zmluvných strán k dohovoru. Podľa článku 10 dohovoru o ovzduší je úlohou Výkonného orgánu preskúmať vykonávanie a vývoj dohovoru o ovzduší a protokolov k nemu.

               Výkonný orgán sa usiluje dosahovať svoje rozhodnutia konsenzom
                  7
               .

               Zmeny Göteborského protokolu sa prijímajú konsenzom strán prítomných na zasadnutí Výkonného orgánu
                  8
               .

               2.3.Pripravované rozhodnutie Výkonného orgánu

               Výkonný orgán na svojom 39. zasadnutí, ktoré sa bude konať 9. – 13. decembra 2019, prediskutuje a potenciálne prijme zmeny článku 3a a prílohy VII k zmenenému Göteborskému protokolu („pripravovaný akt“), ktoré navrhli Spojené štáty.

               Účelom pripravovaného aktu je predĺžiť možnosť pre krajiny východnej Európy, Kaukazu a Strednej Ázie (EECCA) uplatňovať pružnú lehotu na spĺňanie určitých povinností, aby sa im uľahčila ratifikácia Göteborského protokolu.

               Pripravovaný akt bude záväzný pre zmluvné strany:

               – v súlade s článkom 13a Göteborského protokolu, v ktorom sa stanovuje, že zmeny protokolu nadobúdajú platnosť pre zmluvné strany, ktoré ich prijali deväťdesiatym dňom po dátume, keď dve tretiny zmluvných strán, ktoré nimi boli v čase prijatia, uložili svoje listiny o prijatí
                  9
               .

               – v prípade zmluvných strán, ktoré ho prijali, je vzhľadom na zmeny príloh IV až XI ku Göteborskému protokolu stanovený iný postup: takéto zmeny nadobúdajú platnosť do jedného roka od dátumu oznámenia rozhodnutia všetkým stranám, s výnimkou tých zmluvných strán, ktoré depozitárovi oznámia, že nemôžu zmenu schváliť. Ak takéto oznámenie predloží 16 alebo viac zmluvných strán, predmetná zmena nenadobudne platnosť
                  10
               .

               V praxi navrhované zmeny nebudú mať vplyv na povinnosti členských štátov, pretože predmetné povinnosti už sú súčasťou acquis EÚ a členské štáty ich uplatňujú. Navrhované zmeny by však pre zmluvné strany, ktoré nie sú členskými štátmi EÚ, predovšetkým pre krajiny regiónu EECCA, predstavovali možnosť počas predĺženého obdobia naďalej využívať pružnosť už vyrokovanú a dohodnutú ako súčasť zmeny Göteborského protokolu z roku 2012.

               3.Pozícia, ktorá sa má zaujať v mene Únie

               Pružné lehoty v článku 3a zmeneného Göteborského protokolu a prílohe VII k nemu boli dohodnuté a prijaté v roku 2012 s cieľom poskytnúť zjednodušený mechanizmus pristúpenia s úmyslom podporiť ratifikáciu viacerými zmluvnými stranami. Do augusta 2019 ešte žiadna z krajín EECCA predmetnú pružnosť úspešne nevyužila. Po rozhovoroch o existujúcich prekážkach ratifikácie, ktorým čelia krajiny EECCA, zmluvné strany dohovoru o ovzduší na zasadnutí pracovnej skupiny pre stratégiu a preskúmanie 20. – 24. mája 2019 preto vyjadrili svoj záujem zaoberať sa týmito pružnými lehotami a predĺžiť ich.

               Vychádza sa z predpokladu, že nie je pravdepodobné, že bez predĺženia pružných lehôt krajiny EECCA protokol ratifikujú v blízkej budúcnosti. Je v záujme EÚ, aby susediace krajiny Göteborský protokol ratifikovali, a to s cieľom pomôcť znížiť cezhraničné znečisťovanie ovzdušia v členských štátoch EÚ, ktorého zdroje sú v krajinách EECCA.

               Ustanovenia smernice (EÚ) 2016/2284 odrážajú povinnosti vyplývajúce z Göteborského protokolu.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  11
               .

               4.1.2.Uplatnenie na tento prípad

               Výkonný orgán je orgán zriadený dohodou, konkrétne dohovorom o ovzduší.

               Akt, ktorý má Výkonný orgán prijať, predstavuje akt s právnymi účinkami. Pripravovaný akt bude záväzný podľa medzinárodného práva v súlade s článkom 13a Göteborského protokolu.

               Pripravovaným aktom sa nedopĺňa ani nemení inštitucionálny rámec dohovoru o ovzduší ani Göteborského protokolu.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú oblasti životného prostredia.

               Hmotnoprávnym základom navrhovaného rozhodnutia je preto článok 191 ZFEÚ.

               4.3.Záver

               Právnym základom navrhovaného rozhodnutia by mal byť článok 191 ZFEÚ v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže aktom Výkonného orgánu sa zmení Göteborský protokol k dohovoru o ovzduší, je vhodné, aby sa po prijatí uverejnil v Úradnom vestníku Európskej únie.

               2019/0238 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie na 39. zasadnutí Výkonného orgánu Dohovoru o diaľkovom znečisťovaní ovzdušia prechádzajúcom hranicami štátov

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 191 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Protokol o znížení acidifikácie, eutrofizácie a prízemného ozónu k Dohovoru o diaľkovom znečisťovaní ovzdušia prechádzajúcom hranicami štátov v zmenenej verzii prijatej v roku 2012 (ďalej len „protokol“) schválila Únia rozhodnutím Rady (EÚ) 2017/1757
                  12
                a platnosť nadobudol 7. októbra 2019.

               (2)Podľa článku 13a protokolu Výkonný orgán môže prijať zmeny protokolu a príloh k nemu.

               (3)Výkonný orgán má na svojom 39. zasadnutí, ktoré sa bude konať 9. – 13. decembra, prijať zmeny protokolu (článku 3a) a príloh (príloha VII) k nemu s cieľom uľahčiť ratifikáciu protokolu zmluvnými stranami, ktoré nie sú členskými štátmi EÚ.

               (4) Je vhodné stanoviť pozíciu, ktorá sa má zaujať v mene Únie na pôde Výkonného orgánu, pretože predmet a obsah protokolu, ktoré sa majú zmeniť, sú súčasťou acquis EÚ, konkrétne smernice Európskeho parlamentu a Rady (EÚ) 2016/2284
                  13
               ,

               PRIJALA TOTO ROZHODNUTIE:

               Článok 1

               Na 39. zasadnutí Výkonného orgánu Dohovoru o diaľkovom znečisťovaní ovzdušia prechádzajúcom hranicami štátov sa v mene Únie má zaujať táto pozícia:

               Návrh, ktorý predložili Spojené štáty americké, na zmenu článku 3a protokolu a prílohy VII k nemu s cieľom predĺžiť pružné lehoty z roku 2019 do roku 2024 a z roku 2022 do roku 2028, sa podporuje.

               Článok 2

               Zástupcovia Únie môžu na základe vývoja na 39. zasadnutí Výkonného orgánu Dohovoru o diaľkovom znečisťovaní ovzdušia prechádzajúcom hranicami štátov a po konzultáciách s členskými štátmi počas koordinačných stretnutí na mieste a bez ďalšieho rozhodnutia Rady súhlasiť so spresnením pozície uvedenej v článku 1.

               Článok 3

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Smernica Európskeho parlamentu a Rady (EÚ) 2016/2284 zo 14. decembra 2016 o znížení národných emisií určitých látok znečisťujúcich ovzdušie, ktorou sa mení smernica 2003/35/ES a zrušuje smernica 2001/81/ES, Ú. v. EÚ L 344, 17.12.2016, s. 1 – 31.

                     (2)

                        Smernica Európskeho parlamentu a Rady 2001/81/ES z 23. októbra 2001 o národných emisných stropoch pre určité látky znečisťujúce ovzdušie, Ú. v. ES L 309, 27.11.2001, s. 22 – 30.

                     (3)

                        81/462/EHS: Rozhodnutie Rady 81/462/EHS z 11. júna 1981 o uzavretí Dohovoru o diaľkovom znečisťovaní ovzdušia prechádzajúcom hranicami štátov (Ú. v. ES L 171, 27.6.1981, s. 11 – 24).

                     (4)

                        Rozhodnutie Rady 2003/507/ES z 13. júna 2003 o pristúpení Európskeho spoločenstva k Protokolu z roku 1979 o znížení kyslosti, eutrofizácie a úrovni prízemného ozónu Dohovoru o diaľkovom znečisťovaní ovzdušia prechádzajúcom hranicami štátu (Ú. v. EÚ L 179, 17.7.2003, s. 0001 – 0002); Rozhodnutie Rady (EÚ) 2017/1757 zo 17. júla 2017 o prijatí dodatku k Protokolu o znížení acidifikácie, eutrofizácie a prízemného ozónu z roku 1999 k Dohovoru o diaľkovom znečisťovaní ovzdušia prechádzajúcom hranicami štátov z roku 1979 v mene Európskej únie (Ú. v. EÚ L 248, 27.9.2017, s. 3 – 75).

                     (5)

                        Belgicko, Bulharsko, Cyprus, Česká republika, Dánsko, Fínsko, Francúzsko, Holandsko, Chorvátsko, Maďarsko, Litva, Lotyšsko, Luxembursko, Nemecko, Portugalsko, Rumunsko, Slovensko, Slovinsko, Spojené kráľovstvo, Španielsko a Švédsko (stav ratifikácie k 12. augustu 2019).

                     (6)

                        Bulharsko, Cyprus, Česká republika, Fínsko, Holandsko, Chorvátsko, Lotyšsko, Luxembursko, Nemecko, Portugalsko, Rumunsko, Slovensko, Spojené kráľovstvo, Španielsko a Švédsko (stav ratifikácie k 12. augustu 2019).

                     (7)

                        Rokovací poriadok zasadnutí Výkonného orgánu Dohovoru o diaľkovom znečisťovaní ovzdušia prechádzajúcom hranicami štátov prijatý rozhodnutím 2010/9 a zmenený rozhodnutím 2013/1, pravidlo 29.

                     (8)

                        Göteborský protokol (zmenený v roku 2012), článok 13a ods. 3.

                     (9)

                        Göteborský protokol (zmenený v roku 2012), článok 13a ods. 3.

                     (10)

                        Göteborský protokol (zmenený v roku 2012), článok 13a ods. 7.

                     (11)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (12)

                        Rozhodnutie Rady (EÚ) 2017/1757 zo 17. júla 2017 o prijatí dodatku k Protokolu o znížení acidifikácie, eutrofizácie a prízemného ozónu z roku 1999 k Dohovoru o diaľkovom znečisťovaní ovzdušia prechádzajúcom hranicami štátov z roku 1979 v mene Európskej únie (Ú. v. EÚ L 248, 27.9.2017, s. 3 – 75).

                     (13)

                        Smernica Európskeho parlamentu a Rady (EÚ) 2016/2284 zo 14. decembra 2016 o znížení národných emisií určitých látok znečisťujúcich ovzdušie, ktorou sa mení smernica 2003/35/ES a zrušuje smernica 2001/81/ES, Ú. v. EÚ L 344, 17.12.2016, s. 1 – 31.


               EURÓPSKA KOMISIA
            V Bruseli25. 10. 2019
            COM(2019) 550 final
            2019/0242(NLE)
            Návrh
            ROZHODNUTIE RADY
            o pozícii, ktorú má prijať Európska únia vo Výbore veľvyslancov AKT – EÚ, pokiaľ ide o prijatie rozhodnutia o prijatí prechodných opatrení podľa článku 95 ods. 4 dohody o partnerstve AKT – EÚ

               DÔVODOVÁ SPRÁVA

               1.Predmet návrhu

               Toto rozhodnutie Komisie zahŕňa návrh rozhodnutia Rady o pozícii, ktorá sa má zaujať v mene Únie vo Výbore veľvyslancov AKT – EÚ v súvislosti s prijatím prechodných opatrení podľa článku 95 ods. 4 Dohody o partnerstve medzi EÚ a skupinou afrických, karibských a tichomorských štátov (AKT)
                  1
                podpísanej 23. júna 2000 v Cotonou (ďalej len „Dohoda o partnerstve z Cotonou“). Komisia navrhuje predĺžiť uplatňovanie všetkých ustanovení Dohody o partnerstve z Cotonou do 31. decembra 2020 alebo do nadobudnutia platnosti novej dohody o partnerstve medzi Úniou a štátmi AKT podľa toho, čo nastane skôr.

               2.Kontext návrhu

               2.1.Dohoda o partnerstve z Cotonou

               Dohoda o partnerstve z Cotonou je od roku 2000 rámcom pre vzťahy EÚ so 79 krajinami AKT. Dohoda bola uzatvorená na obdobie 20 rokov, od 1. marca 2000 do 29. februára 2020. Následne bola v rokoch 2005 a 2010 zrevidovaná.

               Platnosť Dohody o partnerstve z Cotonou uplynie 29. februára 2020. V súčasnosti prebiehajú rokovania o novej dohode o partnerstve AKT – EÚ, ktoré sa začali v septembri 2018. Ukázalo sa však, že uvedené rokovania nepovedú k novej dohode pripravenej na uplatňovanie k uvedenému dátumu uplynutia platnosti. Táto situácia by viedla k vákuu vo vzťahoch medzi EÚ a AKT, ktoré treba vyplniť.

               2.2.Rada ministrov AKT – EÚ

               Rada ministrov AKT – EÚ je orgánom na úrovni ministrov, ktorý bol zriadený na základe dohody (článok 15 Dohody o partnerstve z Cotonou). Tvoria ju na jednej strane členovia Rady Európskej únie a členovia Európskej komisie a na druhej strane členovia vlády každého štátu AKT. Funkciou Rady ministrov AKT – EÚ je okrem iného prijímať rozhodnutia potrebné na realizáciu a vykonávanie Dohody o partnerstve z Cotonou. Rada ministrov AKT – EÚ prijíma svoje rozhodnutia spoločnou dohodou zmluvných strán. Na to, aby boli rozhodnutia platné, musí byť prítomná i) polovica členov Rady Európskej únie (t. j. 14 ministrov členských štátov EÚ); ii) jeden člen Komisie a iii) dve tretiny členov zastupujúcich vlády štátov AKT (t. j. členovia vlád z 55 rôznych štátov AKT).

               2.3.Prechodné opatrenia

               Článok 95 ods. 4 druhý pododsek Dohody o partnerstve z Cotonou znie takto: „Rada ministrov prijme každé prechodné opatrenie, ktoré môže byť požadované až do vstupu novej dohody do platnosti.“ Podľa článku 95 ods. 4 druhého pododseku Dohody o partnerstve z Cotonou sa môžu uplatniť prechodné opatrenia s cieľom predĺžiť uplatniteľnosť celej dohody alebo jej častí do dátumu začatia uplatňovania (predbežného vykonávania alebo nadobudnutia platnosti) novej dohody. Tieto prechodné opatrenia bude preto treba zaviesť, aby sa zabránilo politickému, inštitucionálnemu a právnemu vákuu vo vzťahoch medzi EÚ a AKT.

               V záujme zachovania právnej, politickej a inštitucionálnej kontinuity s krajinami AKT v prípade, že sa nová dohoda nestane uplatniteľnou pred uplynutím platnosti súčasného právneho rámca, treba prijať prechodné opatrenia s cieľom predĺžiť uplatňovanie súčasnej dohody.

               2.4.Prijatie prechodných opatrení Výborom veľvyslancov AKT – EÚ

               V súlade s článkom 95 ods. 4 Dohody o partnerstve z Cotonou prijíma prechodné opatrenia Rada ministrov AKT – EÚ
                  2
               . Podľa článku 15 ods. 4 Dohody o partnerstve z Cotonou môže Rada ministrov AKT – EÚ delegovať právomoci na Výbor veľvyslancov
                  3
               . Na tento účel delegovala Rada ministrov AKT – EÚ 23. mája 2019 právomoc prijať rozhodnutie o prechodných opatreniach na Výbor veľvyslancov
                  4
               . Podľa článku 16 ods. 2 Dohody o partnerstve z Cotonou môže Výbor veľvyslancov v rámci mandátu, ktorý naň preniesla Rada ministrov AKT – EÚ, prijímať rozhodnutia záväzné pre zmluvné strany.

               Výbor veľvyslancov sa podľa svojho rokovacieho poriadku pravidelne schádza, najmä, aby pripravil zasadnutia Rady ministrov, a vždy, keď sa to ukáže potrebné na žiadosť jednej zo strán
                  5
               . Vzhľadom na túto flexibilitu môže Výbor veľvyslancov zabezpečiť, aby sa rozhodnutie o prechodných opatreniach prijalo včas a najneskôr v januári 2020.

               Výbor veľvyslancov AKT – EÚ preto na jednom zo svojich zasadnutí prijme rozhodnutie o prechodných opatreniach. Toto rozhodnutie by malo slúžiť na účely predĺženia uplatňovania ustanovení Dohody o partnerstve z Cotonou (ďalej len „pripravovaný akt“), ako sa uvádza v jej článku 95 ods. 4.

               Účelom pripravovaného aktu je predĺžiť uplatňovanie Dohody o partnerstve z Cotonou v celom rozsahu do 31. decembra 2020 alebo do nadobudnutia platnosti alebo začatia predbežného vykonávania novej dohody o partnerstve medzi Úniou a štátmi AKT, podľa toho, čo nastane skôr.

               3.Pozícia, ktorá sa má zaujať v mene Únie

               V rozhodnutí o prechodných opatreniach sa musí vymedziť, i) ktoré časti dohody sa majú prechodne uplatňovať a ii) dokedy sa prechodné opatrenia uplatňujú. Komisia navrhuje, aby sa uplatňovanie súčasnej Dohody o partnerstve z Cotonou predĺžilo do 31. decembra 2020, pokiaľ nová dohoda nenadobudne platnosť alebo sa nezačne uplatňovať pred uvedeným dátumom. Navrhovaný dátum 31. decembra 2020 sa prekrýva s uplynutím platnosti súčasného viacročného finančného rámca, ako aj s uplynutím platnosti 11. Európskeho rozvojového fondu.

               Vzhľadom na uvedené skutočnosti sa má navrhovaná pozícia Únie prijať na zasadnutí Výboru veľvyslancov AKT – EÚ.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  6
               .

               4.1.2.Uplatnenie na tento prípad

               Podľa článku 95 ods. 4 druhého pododseku dohody o partnerstve AKT – EÚ podpísanej 23. júna 2000 v Cotonou sa môžu uplatniť prechodné opatrenia s cieľom predĺžiť uplatniteľnosť celej Dohody o partnerstve z Cotonou alebo jej častí do dátumu začatia uplatňovania novej dohody (predbežného vykonávania alebo nadobudnutia platnosti dohody po jej ratifikácii všetkými zmluvnými stranami). Predovšetkým „Rada ministrov prijme každé prechodné opatrenie, ktoré môže byť požadované až do vstupu novej dohody do platnosti.“

               Z toho jasne vyplýva, že akt, ktorý má Výbor veľvyslancov AKT – EÚ prijať, predstavuje akt s právnymi účinkami. Pripravované rozhodnutie Výboru veľvyslancov bude záväzné podľa medzinárodného práva v súlade s článkami 15 a 16 dohody.

               Výbor veľvyslancov je orgán zriadený podľa článku 16 Dohody o partnerstve z Cotonou.

               Európska únia je popri svojich členských štátoch zmluvnou stranou Dohody o partnerstve z Cotonou, a teda bude pripravovaným rozhodnutím Výboru veľvyslancov viazaná.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak plánovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavný cieľ alebo hlavnú zložku, zatiaľ čo druhý cieľ alebo druhá zložka sú len vedľajšie, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo hlavná alebo prevažujúca zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú fungovania Dohody o partnerstve z Cotonou ako celku, najmä predĺženia jej uplatňovania po predpokladanom dátume uplynutia platnosti. Hmotnoprávny základ rozhodnutia Rady sa preto musí stanoviť na základe Dohody o partnerstve z Cotonou ako celku
                  7
               .

               Dohoda o partnerstve z Cotonou bola uzatvorená ako dohoda o pridružení, a teda vychádzala z článku 310 Zmluvy o založení Európskeho spoločenstva, ktorý je ekvivalentom článku 217 ZFEÚ. Hmotnoprávnym základom navrhovaného rozhodnutia je preto článok 217 ZFEÚ.

               4.3.Záver

               Právnym základom navrhovaného rozhodnutia by mal byť článok 217 ZFEÚ v spojení s článkom 218 ods. 9 ZFEÚ.

               2019/0242 (NLE)

               Návrh

               ROZHODNUTIE RADY

               o pozícii, ktorú má prijať Európska únia vo Výbore veľvyslancov AKT – EÚ, pokiaľ ide o prijatie rozhodnutia o prijatí prechodných opatrení podľa článku 95 ods. 4 dohody o partnerstve AKT – EÚ

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (ďalej len „dohoda o partnerstve AKT – EÚ“)
                  8
                bola podpísaná 23. júna 2000 v Cotonou. Dohoda o partnerstve AKT – EÚ nadobudla platnosť 1. apríla 2003 a má sa uplatňovať do 29. februára 2020.

               (2)V súlade s článkom 95 ods. 4 prvým pododsekom dohody o partnerstve AKT – EÚ sa v septembri 2018 začali rokovania o novej dohode o partnerstve AKT – EÚ. Nová dohoda nebude pripravená na uplatňovanie k dátumu uplynutia platnosti súčasnej dohody o partnerstve. Považuje sa preto za potrebné prijať prechodné opatrenia s cieľom predĺžiť uplatňovanie ustanovení súčasnej dohody.

               (3)V článku 95 ods. 4 druhom pododseku dohody o partnerstve AKT – EÚ sa stanovuje, že Rada ministrov prijme prechodné opatrenia s cieľom predĺžiť uplatniteľnosť celej dohody o partnerstve AKT – EÚ alebo jej častí do začatia predbežného vykonávania alebo nadobudnutia platnosti novej dohody.

               (4)Podľa článku 15 ods. 4 Dohody o partnerstve z Cotonou delegovala Rada ministrov AKT – EÚ 23. mája 2019 právomoc prijímať prechodné opatrenia na Výbor veľvyslancov AKT – EÚ
                  9
               . Výbor veľvyslancov AKT – EÚ má mať pred januárom 2020 pravidelné zasadnutie, na ktorom rozhodne o prijatí prechodných opatrení podľa článku 95 ods. 4 dohody o partnerstve AKT – EÚ.

               (5)Je vhodné stanoviť pozíciu, ktorá sa má zaujať v mene Únie vo Výbore veľvyslancov AKT – EÚ, keďže pripravovaný akt je pre Úniu záväzný.

               (6)V tomto rozhodnutí by sa mala stanoviť pozícia Únie, pokiaľ ide o schválenie pripravovaného aktu vo Výbore veľvyslancov AKT – EÚ,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie vo Výbore veľvyslancov AKT – EÚ podľa článku 95 ods. 4 dohody o partnerstve AKT – EÚ, je predĺžiť uplatňovanie všetkých ustanovení dohody o partnerstve AKT – EÚ podpísanej 23. júna 2000 v Cotonou do 31. decembra 2020 alebo do nadobudnutia platnosti alebo začatia predbežného vykonávania novej dohody o partnerstve medzi Úniou a štátmi AKT, podľa toho, čo nastane skôr.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady z 19. decembra 2002, ktoré sa týka uzatvorenia Dohody o partnerstve medzi skupinou štátov africkej, karibskej a tichomorskej oblasti na jednej strane a Európskym spoločenstvom a jeho členskými štátmi na strane druhej, podpísanej v Cotonou 23. júna 2000 (Ú. v. EÚ L 65, 8.3.2003, s. 27).

                     (2)

                        Rada ministrov AKT – EÚ je orgánom na úrovni ministrov, ktorý bol zriadený na základe dohody (článok 15 Dohody o partnerstve z Cotonou). Tvoria ju na jednej strane členovia Rady Európskej únie a členovia Európskej komisie a na druhej strane členovia vlády každého štátu AKT. Funkciou Rady ministrov AKT – EÚ je okrem iného prijímať rozhodnutia potrebné na realizáciu a vykonávanie Dohody o partnerstve z Cotonou. Rada ministrov AKT – EÚ prijíma svoje rozhodnutia spoločnou dohodou zmluvných strán. Na to, aby boli rozhodnutia platné, musí byť prítomná i) polovica členov Rady Európskej únie (t. j. 14 ministrov členských štátov EÚ); ii) jeden člen Komisie a iii) dve tretiny členov zastupujúcich vlády štátov AKT (t. j. členovia vlád z 55 rôznych štátov AKT).

                     (3)

                        Výbor veľvyslancov AKT – EÚ sa ustanovuje v článku 16 Dohody o partnerstve z Cotonou. Pozostáva na jednej strane zo stáleho predstaviteľa každého členského štátu EÚ a zástupcu Komisie a na druhej strane z vedúceho misie každého štátu AKT pri EÚ. Výbor veľvyslancov pomáha Rade ministrov AKT – EÚ pri plnení jej úloh a realizuje každý mandát, ktorý mu rada zverí (článok 16 ods. 2 Dohody o partnerstve z Cotonou). V tejto súvislosti môže v rámci mandátu, ktorý naň preniesla Rada ministrov AKT – EÚ, prijímať rozhodnutia záväzné pre zmluvné strany.

                     (4)

                        Rozhodnutie Rady ministrov AKT – EÚ č. 1/2019 z 23. mája 2019 o delegovaní právomocí na Výbor veľvyslancov AKT – EÚ, pokiaľ ide o rozhodnutie prijať prechodné opatrenia podľa článku 95 ods. 4 dohody o partnerstve AKT – EÚ [2019/920] (Ú. v EÚ L 146, 5.6.2019, s 114).

                     (5)

                        Článok 1 ods. 1 rozhodnutia Rady ministrov AKT – ES č. 3/2005 z 8. marca 2005 o prijatí rokovacieho poriadku Výboru veľvyslancov AKT–ES (Ú. v. EÚ L 95, 14.4.2005, s. 51).

                     (6)

                        Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, body 61 až 64.

                     (7)

                        Pozri najmä rozsudok vo veci C-244/17 Komisia/Rada („Kazachstan“) [ECLI:EU:C:2018:662], s. 40 a v ňom uvedenú judikatúru.

                     (8)

                        Dohoda (Ú. v. ES L 317, 15.12.2000, s. 3) zmenená dohodou podpísanou v Luxemburgu 25. júna 2005 (Ú. v. EÚ L 209, 11.8.2005, s. 27) a dohodou podpísanou v Ouagadougou 22. júna 2010 (Ú. v. EÚ L 287, 4.11.2010, s. 3).

                     (9)

                        Rozhodnutie Rady z 22. mája 2019 o pozícii, ktorá sa má v mene Európskej únie zaujať v Rade ministrov AKT – EÚ, pokiaľ ide o delegovanie právomocí na Výbor veľvyslancov AKT – EÚ, pokiaľ ide o rozhodnutie prijať prechodné opatrenia podľa článku 95 ods. 4 dohody o partnerstve AKT – EÚ (Ú. v. EÚ L 142, 29.5.2019, s. 67).

    ---documentbreak---

               EURÓPSKA KOMISIA
            V Bruseli25. 10. 2019
            COM(2019) 550 final
            PRÍLOHA
            k
            návrhu ROZHODNUTIA RADY
            o pozícii, ktorú má prijať Európska únia vo Výbore veľvyslancov AKT – EÚ, pokiaľ ide o prijatie rozhodnutia o prijatí prechodných opatrení podľa článku 95 ods. 4 dohody o partnerstve AKT – EÚ

                        DOHODA O PARTNERSTVE AKT – EÚ Z COTONOU

                        SKUPINA AFRICKÝCH, KARIBSKÝCH

                        A TICHOMORSKÝCH ŠTÁTOV

                        RADA

                        EURÓPSKEJ ÚNIE

                        V Bruseli XXX 2019

                        ACP/xxx/19

                        ACP-UE xxx/19

               ROZHODNUTIE AKT – EÚ

                        Vec:

                        Návrh rozhodnutia Rady ministrov AKT – EÚ č. xx/2019 o prijatí prechodných opatrení podľa článku 95 ods. 4 dohody o partnerstve AKT – EÚ

               Návrh

               ROZHODNUTIE č. [X]/2019

               VÝBORU VEĽVYSLANCOV AKT – EÚ

               z [vložte dátum]

               o prijatí prechodných opatrení podľa článku 95 ods. 4 dohody o partnerstve AKT – EÚ

               VÝBOR VEĽVYSLANCOV AKT – EÚ,

               so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej
                  1
               , a najmä na jej článok 15 ods. 4 a článok 16 ods. 2 v spojení s článkom 95 ods. 4,

               keďže:

               (1)Dohoda o partnerstve AKT – EÚ bola podpísaná 23. júna 2000 v Cotonou, nadobudla platnosť 1. apríla 2003 a má sa uplatňovať do 29. februára 2020.

               (2)V súlade s článkom 95 ods. 4 prvým pododsekom dohody o partnerstve AKT – EÚ sa v septembri 2018 začali rokovania o novej dohode o partnerstve AKT – EÚ. Keďže nová dohoda nebude pripravená na uplatňovanie k dátumu uplynutia platnosti súčasného právneho rámca, treba prijať prechodné opatrenia.

               (3)V článku 95 ods. 4 druhom pododseku dohody o partnerstve AKT – EÚ sa stanovuje, že Rada ministrov AKT – EÚ prijme akékoľvek prechodné opatrenia, ktoré môžu byť potrebné až do nadobudnutia platnosti novej dohody.

               (4)Podľa článku 15 ods. 4 Dohody o partnerstve z Cotonou delegovala Rada ministrov AKT – EÚ 23. mája 2019 právomoc prijímať prechodné opatrenia na Výbor veľvyslancov AKT – EÚ
                  2
               .

               (5)Preto je vhodné, aby Výbor veľvyslancov AKT – EÚ prijal podľa článku 95 ods. 4 dohody o partnerstve AKT – EÚ rozhodnutie predĺžiť uplatňovanie všetkých ustanovení dohody o partnerstve AKT – EÚ podpísanej 23. júna 2000 v Cotonou do 31. decembra 2020 alebo do nadobudnutia platnosti alebo začatia predbežného vykonávania novej dohody o partnerstve medzi Úniou a štátmi AKT, ak k nemu dôjde pred 31. decembrom 2020,

               PRIJAL TOTO ROZHODNUTIE:

               Článok 1

               Uplatňovanie všetkých ustanovení dohody o partnerstve AKT – EÚ podpísanej 23. júna 2000 v Cotonou sa predlžuje do 31. decembra 2020 alebo do nadobudnutia platnosti alebo začatia predbežného vykonávania novej dohody o partnerstve medzi Úniou a štátmi AKT, ak k nemu dôjde pred 31. decembrom 2020.

               Článok 2

               Toto rozhodnutie nadobúda účinnosť xxx 2020.

               V [Bruseli] [dátum]

               Za Výbor veľvyslancov AKT – EÚ

                     (1)

                        Ú. v. ES L 317, 15.12.2000, s. 3 zmenená dohodou podpísanou v Luxemburgu 25. júna 2005 (Ú. v. EÚ L 209, 11.8.2005, s. 27) a dohodou podpísanou v Ouagadougou 22. júna 2010 (Ú. v. EÚ L 287, 4.11.2010, s. 3).

                     (2)

                        Rozhodnutie Rady ministrov AKT – EÚ č. 1/2019 z 23. mája 2019 o delegovaní právomocí na Výbor veľvyslancov AKT – EÚ, pokiaľ ide o rozhodnutie prijať prechodné opatrenia podľa článku 95 ods. 4 dohody o partnerstve AKT – EÚ [2019/920] (Ú. v EÚ L 146, 5.6.2019, s 114).


               EURÓPSKA KOMISIA
            V Bruseli25. 10. 2019
            COM(2019) 494 final
            2019/0241(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie na tridsiatom deviatom zasadnutí stáleho výboru Dohovoru o ochrane európskych voľne žijúcich organizmov a prírodných stanovíšť v súvislosti so zmenami prílohy II a prílohy III k uvedenému dohovoru

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Únie na tridsiatom deviatom výročnom zasadnutí stáleho výboru Dohovoru o ochrane európskych voľne žijúcich organizmov a prírodných stanovíšť, ktoré sa bude konať 3. až 6. decembra 2019 vo francúzskom Štrasburgu v súvislosti s plánovaným prijatím rozhodnutia stálym výborom o dvoch zmenách týkajúcich sa prílohy II a prílohy III k dohovoru.

               2.Kontext návrhu

               2.1.Dohovor o ochrane európskych voľne žijúcich organizmov a prírodných stanovíšť

               Cieľom Dohovoru o ochrane európskych voľne žijúcich organizmov a prírodných stanovíšť (ďalej len „dohovor“) je chrániť európske voľne žijúce živočíchy a voľne rastúce rastliny a ich prírodné stanovištia, a to najmä tie, ktorých ochrana si vyžaduje spoluprácu viacerých štátov. Táto medzivládna zmluva bola uzatvorená pod záštitou Rady Európy. Dohovor nadobudol platnosť 1. júna 1982.

               Európska únia je jeho zmluvnou stranou od 1. septembra 1982
                  1
               . V súčasnosti má tento dohovor 51 zmluvných strán vrátane všetkých členských štátov EÚ.

               2.2.Stály výbor

               Stály výbor je rozhodovacím orgánom dohovoru, ktorý má právomoc hodnotiť stav ochrany druhov a následne analyzovať ich zaradenie do príloh k dohovoru. Jeho funkcie sú uvedené v článkoch 13 až 15 dohovoru. Stretáva sa aspoň raz za dva roky a kedykoľvek, keď o to požiada väčšina zmluvných strán. Pre stály výbor sa stalo zvykom stretávať sa každý rok.

               V súlade s článkom 17 dohovoru sa zmena príloh prijíma dvojtretinovou väčšinou zmluvných strán.

               2.3.Pripravovaný akt stáleho výboru

               Očakáva sa, že stály výbor dohovoru na svojom tridsiatom deviatom výročnom zasadnutí, ktoré sa bude konať od 3. do 6. decembra 2019 vo francúzskom Štrasburgu, prijme rozhodnutie týkajúce sa prílohy II a prílohy III k dohovoru (ďalej len „pripravovaný akt“).

               Cieľom pripravovaného aktu je zmeniť prílohu II a prílohu III k dohovoru v zmysle článku 17 dohovoru.

               V súlade s článkom 17 dohovoru pripravovaný akt nadobudne pre všetky zmluvné strany platnosť tri mesiace po prijatí stálym výborom, pokiaľ jedna tretina zmluvných strán nevznesie námietky. Akákoľvek zmena nadobúda platnosť pre tie zmluvné strany, ktoré nevzniesli námietky.

               3.Pozícia, ktorá sa má zaujať v mene Únie

               Nórsko podalo návrh na presunutie bernikly bielolícej (Branta leucopsis) z prílohy II (prísne chránené druhy živočíchov) do prílohy III (chránené druhy živočíchov – regulácia je možná). Odôvodnenie na podporu návrhu znie, že celková veľkosť populácie bernikly bielolícej sa v rokoch 1980 až 2010 znásobila viac ako desaťkrát (zo 112 000 na 1 319 000), a to aj v dôsledku intenzifikácie poľnohospodárstva, čím sa stalo dostupným veľké množstvo krmiva
                  2
               . Daný druh si už preto nevyžaduje prísnu úroveň ochrany v celej oblasti svojho výskytu.

               Predmet plánovaného rozhodnutia stáleho výboru sa týka oblasti vo výlučnej právomoci EÚ v zmysle článku 3 ods. 2 ZFEÚ, keďže patrí do oblasti, na ktorú sa už vo veľkej miere vzťahujú vnútorné spoločné pravidlá (t. j. smernica o vtákoch). Je preto potrebné, aby Rada prijala rozhodnutie stanovujúce pozície, ktoré sa majú zaujať v mene Únie vzhľadom na tridsiate deviate zasadnutie stáleho výboru, pokiaľ ide o pripravovaný akt.

               Tento návrh nezodpovedá súčasnému stavu právnej ochrany bernikly bielolícej v zmysle smernice o vtákoch, keďže nie je uvedená v jej prílohe II (lovné druhy). Tento druh sa uvádza v prílohe I k smernici o vtákoch (t. j. vyžaduje si označenie osobitne chránených území).

               Na siedmom zasadnutí zmluvných strán Dohody o ochrane africko-euroázijských druhov vodného sťahovavého vtáctva (AEWA), ktoré sa konalo v decembri 2018, sa v prípade bernikly bielolícej prijal návrh plánu riadenia týkajúceho sa tohto druhu, ktorého cieľom je riešiť rapídny nárast populácie a obzvlášť z neho vyplývajúce problémy, ktoré tento druh spôsobuje (poľnohospodárske škody a riziká v oblasti leteckej bezpečnosti). Plán poskytuje rámec, ktorý štátom výskytu daného druhu slúži na pomoc pri rozhodovaní, pokiaľ ide o uplatňovanie výnimiek, a to vrátane pravidelného posudzovania kumulatívneho vplyvu výnimiek, monitorovania stavu populácie, ako aj vývoja poľnohospodárskych škôd alebo rizík v oblasti leteckej bezpečnosti. Malo by sa ním uľahčiť spoločné využívanie informácií a potenciálne aj koordinácia uplatňovania výnimiek medzi štátmi výskytu daného druhu s cieľom zvýšiť ich účinnosť a vyhnúť sa neželaným vplyvom na úrovni migračnej trasy vtákov.

               Únia by mala podporiť nórsky návrh na zmenu s cieľom riešiť rapídny nárast populácie tohto druhu, a najmä následné problémy spôsobené daným druhom (poľnohospodárske škody a riziká v oblasti leteckej bezpečnosti), aby opatrenia na riadenie populácie mohli uplatňovať (aj) tie strany dohovoru, ktoré nie sú členmi EÚ, a to podľa potreby aj vrátane lovu tohto druhu. Keďže sa v súčasnosti zmena príloh k smernici o vtáctve neplánuje a v takom krátkom časovom horizonte, aký si vyžaduje dohovor (90 dní), ani nie je možná, Únia bude musieť konštatovať, že zatiaľ bude uplatňovať prísnejšie ochranné opatrenia v zmysle článku 12 dohovoru.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  3
               .

               4.1.2.Uplatnenie na tento prípad

               Stály výbor je orgán zriadený dohovorom.

               Akt, na prijatie ktorého sa stály výbor vyzýva, predstavuje akt s právnymi účinkami. Pripravovaný akt bude záväzný podľa medzinárodného práva v súlade s článkom 6 dohovoru.

               Pripravovaným aktom sa inštitucionálny rámec dohovoru nedopĺňa ani nemení.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú oblasti životného prostredia.

               Hmotnoprávnym základom navrhovaného rozhodnutia je preto článok 192 ods. 1.

               4.3.Záver

               Právnym základom navrhovaného rozhodnutia by mal byť článok 192 ods. 1 v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže aktom stáleho výboru sa zmenia príloha II a príloha III k dohovoru, je vhodné, aby sa po prijatí uverejnil v Úradnom vestníku Európskej únie.

               2019/0241 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie na tridsiatom deviatom zasadnutí stáleho výboru Dohovoru o ochrane európskych voľne žijúcich organizmov a prírodných stanovíšť v súvislosti so zmenami prílohy II a prílohy III k uvedenému dohovoru

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 192 ods. 1 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Rozhodnutím Rady 82/72/EHS
                  4
                Únia uzavrela Dohovor o ochrane európskych voľne žijúcich organizmov a prírodných stanovíšť (ďalej len „dohovor“), ktorý nadobudol platnosť 1. septembra 1982.

               (2)Podľa článku 17 dohovoru môže stály výbor prijať zmeny príloh k dohovoru.

               (3)Stály výbor má počas svojho tridsiateho deviateho zasadnutia, ktoré sa uskutoční 3. až 6. decembra 2019, prijať rozhodnutie o navrhovaných zmenách prílohy II a prílohy III k dohovoru.

               (4)Je vhodné stanoviť pozíciu, ktorá sa má v rámci stáleho výboru zaujať v mene Únie, pretože jeho rozhodnutie bude pre Úniu záväzné.

               (5)Nórsko podalo návrh na presunutie bernikly bielolícej (Branta leucopsis) z prílohy II do prílohy III dohovoru.

               (6)Vzhľadom na rapídny nárast populácie tohto druhu v celej oblasti jeho výskytu by Únia mala tento návrh podporiť. Návrh však nie je v súlade so súčasným stavom ochrany bernikly bielolícej (Branta leucopsis) v zmysle smernice Európskeho parlamentu a Rady 2009/147/ES
                  5
               . Keďže zmena smernice 2009/147/ES sa v súčasnosti neplánuje a ani nie je možná v trojmesačnom časovom horizonte od prijatia rozhodnutia stáleho výboru, ako si vyžaduje dohovor, Únia bude zatiaľ musieť uplatňovať prísnejšie ochranné opatrenia v zmysle článku 12 dohovoru,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na tridsiatom deviatom výročnom zasadnutí stáleho výboru Dohovoru o ochrane európskych voľne žijúcich organizmov a prírodných stanovíšť, je podporiť návrh na presunutie bernikly bielolícej (Branta leucopsis) z prílohy II do prílohy III uvedeného dohovoru a oznámiť zmluvným stranám dohovoru, že v súvislosti s týmto druhom Únia plánuje zatiaľ uplatňovať prísnejšie ochranné opatrenia v zmysle článku 12 dohovoru.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady 82/72/EHS z 3. decembra 1981, ktoré sa týka uzavretia Dohovoru o ochrane európskych voľne žijúcich organizmov a prírodných stanovíšť (Ú. v. ES L 38, 10.2.1982, s. 1).

                     (2)

                        International Single Species Management Plan for the Barnacle Goose (plán riadenia týkajúci sa jedného druhu pre berniclu bielolícu), AEWA Technical Series č. 70, december 2018,
                  www.unep-aewa.org/sites/default/files/publication/ts70_issmp_barnacle%20goose_complete.pdf
                  , s. 13.

                     (3)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (4)

                        Ú. v. ES L 38, 10.2.1982, s. 1.

                     (5)

                        Smernica Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (Ú. v. EÚ L 20, 26.1.2010, s. 7).


               EURÓPSKA KOMISIA
            V Bruseli14. 11. 2019
            COM(2019) 590 final
            2019/0263(NLE)
            Návrh
            ROZHODNUTIE RADY
            o uzavretí v mene Európskej únie a jej členských štátov protokolu o zmene Doplnkovej dohody medzi Európskou úniou a jej členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane, Európskou úniou a jej členskými štátmi na druhej strane, Islandom na tretej strane a Nórskym kráľovstvom na štvrtej strane, podpísanej 16. a 21. júna 2011, s cieľom zohľadniť pristúpenie Chorvátskej republiky k Európskej únii

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Podľa článku 6 ods. 2 aktu o pristúpení sa Chorvátsko zaviazalo pristúpiť k dohodám uzatvoreným alebo podpísaným Úniou a členskými štátmi s tretími krajinami. K uvedeným dohodám patrí Doplnková dohoda medzi Úniou a jej členskými štátmi, Islandom a Nórskom (ďalej len „doplnková dohoda“) o uplatňovaní Dohody o leteckej doprave medzi Spojenými štátmi americkými, Úniou a jej členskými štátmi, Islandom a Nórskom (ďalej len „štvorstranná dohoda“), ktorou sa upravuje vzťah medzi tromi európskymi stranami podľa uvedenej dohody. Štvorstrannou dohodou sa zas rozširuje pôsobnosť dohody o leteckej doprave medzi Spojenými štátmi a Európskym spoločenstvom a jeho členskými štátmi (ďalej len „dohoda EÚ-USA“) o Island a Nórsko.

                  V ustanovení článku 6 ods. 2 aktu o pristúpení sa ďalej stanovuje, že pristúpenie Chorvátska k uvedeným dohodám sa dohodne v protokole k dohode uzavretej medzi Radou konajúcou jednomyseľne v mene členských štátov a dotknutými tretími krajinami. Okrem toho sa stanovuje, že Komisia vyrokuje tieto protokoly v mene členských štátov.

                  Komisia zodpovedajúcim spôsobom vyrokovala protokol o zmene doplnkovej dohody s cieľom umožniť pristúpenie Chorvátska k uvedenej dohode.

                  Cieľom tohto návrhu je získať na základe článku 218 ods. 6 písm. a) Zmluvy o fungovaní Európskej únie (ďalej len „ZFEÚ“) a článku 6 ods. 2 aktu o pristúpení rozhodnutie Rady o uzavretí protokolu v mene Únie a členských štátov v nadväznosti na jeho podpísanie.

               •Všeobecný kontext

               Záväzok Chorvátska na základe článku 6 ods. 2 aktu o pristúpení sa vzťahuje aj na dohodu EÚ-USA a na štvorstrannú dohodu. Komisia preto vyrokovala aj protokoly k týmto dohodám s cieľom umožniť pristúpenie Chorvátska k nim. Súbežne s týmto návrhom, ako aj s návrhom na rozhodnutie Rady o podpísaní a predbežnom vykonávaní protokolu o zmene doplnkovej dohody sa predkladajú návrhy na rozhodnutia Rady o podpísaní a predbežnom vykonávaní, ako aj o uzatvorení uvedených protokolov.

               •Súlad s existujúcimi ustanoveniami v tejto oblasti politiky

               Dohoda EÚ-USA bola prvou komplexnou dohodou o leteckej doprave s kľúčovým partnerom Únie v oblasti leteckej dopravy. Je to najdôležitejšia dohoda o leteckej doprave na svete, vzťahuje sa na vyše 80 miliónov miest ročne, a ako taká predstavuje základný kameň vonkajšej politiky EÚ v oblasti leteckej dopravy. Jej význam narástol rozšírením jej rozsahu pôsobnosti o Island a Nórsko na základe štvorstrannej dohody. Protokolom sa umožní Chorvátsku využívať výhody plynúce z uvedenej dohody.

               •Súlad s existujúcimi ustanoveniami v oblasti návrhu

               Protokol umožňuje Chorvátsku splniť si svoj záväzok podľa článku 6 ods. 2 aktu o pristúpení, a to pristúpiť k doplnkovej dohode.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Článok 100 ods. 2 v spojení s článkom 218 ods. 6 písm. a) ZFEÚ a článok 6 ods. 2 druhý pododsek aktu o pristúpení.

               •Subsidiarita (v prípade inej ako výlučnej právomoci)

                Protokol umožní Chorvátsku využívať výhody plynúce z štvorstrannej dohody, ktorá zabezpečuje rovnocenné a jednotné podmienky prístupu na trh a slúži ako základ pre nové opatrenia regulačnej spolupráce a zbližovanie v oblastiach nevyhnutných pre bezpečnú, chránenú a efektívnu prevádzku leteckých dopravných služieb. Tieto opatrenia možno dosiahnuť len na úrovni Únie.

               •Proporcionalita

                  Pôsobnosť protokolu je obmedzená na príslušnú záležitosť, a to pristúpenie Chorvátska k doplnkovej dohode, a netýka sa iných otázok.

               •Výber nástroja

                  Medzinárodná dohoda.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

                  Neuplatňuje sa.

               •Konzultácie so zainteresovanými stranami

                  Neuplatňuje sa.

               •Získavanie a využívanie expertízy

                  Neuplatňuje sa.

               •Posúdenie vplyvu

                  Neuplatňuje sa.

               •Regulačná vhodnosť a zjednodušenie

                  Neuplatňuje sa.

               •Základné práva

                  Neuplatňuje sa.

               4.VPLYV NA ROZPOČET

                  Návrh nemá žiadny vplyv na rozpočet Únie.

               5.ĎALŠIE PRVKY

               •Zhrnutie navrhovaného opatrenia

                  Protokol pozostáva z ustanovenia o pristúpení Chorvátska k doplnkovej dohode a ustanovení o nadobudnutí účinnosti a predbežnom vykonávaní protokolu.

               2019/0263 (NLE)

               Návrh

               ROZHODNUTIE RADY

               o uzavretí v mene Európskej únie a jej členských štátov protokolu o zmene Doplnkovej dohody medzi Európskou úniou a jej členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane, Európskou úniou a jej členskými štátmi na druhej strane, Islandom na tretej strane a Nórskym kráľovstvom na štvrtej strane, podpísanej 16. a 21. júna 2011, s cieľom zohľadniť pristúpenie Chorvátskej republiky k Európskej únii

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 6 písm. a),

               so zreteľom na akt o pristúpení Chorvátska, a najmä na jeho článok 6 ods. 2 druhý pododsek,

               so zreteľom na návrh Európskej komisie,

               so zreteľom na súhlas Európskeho parlamentu,

               keďže:

               (1)V súlade s rozhodnutím Rady [   ] bol dňa [   ] podpísaný protokol o zmene Doplnkovej dohody medzi Európskou úniou a jej členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane, Európskou úniou a jej členskými štátmi na druhej strane, Islandom na tretej strane a Nórskym kráľovstvom na štvrtej strane, podpísanej 16. a 21. júna 2011, s cieľom zohľadniť pristúpenie Chorvátskej republiky k Európskej únii (ďalej len „protokol“), s výhradou jeho neskoršieho uzavretia.

               (2)Protokol by sa mal schváliť v mene Únie a jej členských štátov,

               PRIJALA TOTO ROZHODNUTIE:

               Článok 1

               Týmto sa v mene Únie a jej členských štátov schvaľuje protokol o zmene Doplnkovej dohody medzi Európskou úniou a jej členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane, Európskou úniou a jej členskými štátmi na druhej strane, Islandom na tretej strane a Nórskym kráľovstvom na štvrtej strane, podpísanej 16. a 21. júna 2011, s cieľom zohľadniť pristúpenie Chorvátskej republiky k Európskej únii (ďalej len „protokol“).

               Článok 2

               Predseda Rady určí osobu splnomocnenú pristúpiť v mene Únie a jej členských štátov k výmene diplomatických nót stanovených v článku 3 protokolu s cieľom vyjadriť súhlas Únie a jej členských štátov s tým, že budú protokolom viazaní.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

    ---documentbreak---

               EURÓPSKA KOMISIA
            V Bruseli14. 11. 2019
            COM(2019) 590 final
            PRÍLOHA
            k
            návrhu rozhodnutia Rady
            o uzavretí v mene Európskej únie a jej členských štátov protokolu o zmene Doplnkovej dohody medzi Európskou úniou a jej členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane, Európskou úniou a jej členskými štátmi na druhej strane, Islandom na tretej strane a Nórskym kráľovstvom na štvrtej strane, podpísanej 16. a 21. júna 2011, s cieľom zohľadniť pristúpenie Chorvátskej republiky k Európskej únii

               PROTOKOL

               o zmene Doplnkovej dohody medzi Európskou úniou a jej členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane, Európskou úniou a jej členskými štátmi na druhej strane, Islandom na tretej strane a Nórskym kráľovstvom na štvrtej strane, podpísanej 16. a 21. júna 2011, s cieľom zohľadniť pristúpenie Chorvátskej republiky k Európskej únii

               RAKÚSKA REPUBLIKA,

               BELGICKÉ KRÁĽOVSTVO,

               BULHARSKÁ REPUBLIKA,

               CHORVÁTSKA REPUBLIKA,

               CYPERSKÁ REPUBLIKA,

               ČESKÁ REPUBLIKA,

               DÁNSKE KRÁĽOVSTVO,

               ESTÓNSKA REPUBLIKA,

               FÍNSKA REPUBLIKA,

               FRANCÚZSKA REPUBLIKA,

               SPOLKOVÁ REPUBLIKA NEMECKO,

               HELÉNSKA REPUBLIKA,

               MAĎARSKO,

               ÍRSKO,

               TALIANSKA REPUBLIKA,

               LOTYŠSKÁ REPUBLIKA,

               LITOVSKÁ REPUBLIKA,

               LUXEMBURSKÉ VEĽKOVOJVODSTVO,

               MALTA,

               HOLANDSKÉ KRÁĽOVSTVO,

               POĽSKÁ REPUBLIKA,

               PORTUGALSKÁ REPUBLIKA,

               RUMUNSKO,

               SLOVENSKÁ REPUBLIKA,

               SLOVINSKÁ REPUBLIKA,

               ŠPANIELSKE KRÁĽOVSTVO,

               ŠVÉDSKE KRÁĽOVSTVO,

               SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,

               ako zmluvné strany Zmluvy o Európskej únii a Zmluvy o fungovaní Európskej únie a ako členské štáty Európskej únie (ďalej len „členské štáty“), a

               EURÓPSKA ÚNIA

               na jednej strane,

               ISLAND

               na druhej strane, a

               NÓRSKE KRÁĽOVSTVO

               na tretej strane,

               so zreteľom na pristúpenie Chorvátskej republiky k Európskej únii 1. júla 2013,

               SA DOHODLI TAKTO:

               Článok 1

               Chorvátska republika je stranou Doplnkovej dohody medzi Európskou úniou a jej členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane, Európskou úniou a jej členskými štátmi na druhej strane, Islandom na tretej strane a Nórskym kráľovstvom na štvrtej strane, podpísanej 16. a 21. júna 2011 (ďalej len „doplnková dohoda“).

               Článok 2

               Znenie doplnkovej dohody v chorvátskom jazyku, ktoré je pripojené k tomuto protokolu, sa stáva autentickým za rovnakých podmienok ako ostatné jazykové verzie.

               Článok 3

               Tento protokol nadobúda platnosť k neskoršiemu z týchto dátumov:

               1. dátum nadobudnutia platnosti doplnkovej dohody a

               2. jeden mesiac odo dňa poslednej nóty v rámci výmeny diplomatických nót medzi stranami, ktorou sa potvrdzuje ukončenie všetkých postupov potrebných na nadobudnutie platnosti tohto protokolu.

               Článok 4

               Strany súhlasia, že od dátumu podpisu tohto protokolu ho budú do nadobudnutia jeho platnosti predbežne vykonávať v rozsahu prípustnom podľa platného vnútroštátneho práva.

               Vyhotovené trojmo v … dňa ….….. 2019 v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, islandskom, litovskom, lotyšskom, maltskom, maďarskom, nemeckom, nórskom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.

               Za členské štáty

               Za Európsku úniu

               Za Island

               Za Nórske kráľovstvo